పిఎస్‌ఎల్‌వి-సీ30 ఉపగ్రహ వాహకనౌక
పిఎస్‌ఎల్‌వి-సీ30 ఉపగ్రహ వాహకనౌక ను భారతీయ అంతరిక్ష పరిశోధన సంస్థ ఇస్రో తయారు చేసిన 31వ పిఎస్‌ఎల్‌వి ఉపగ్రహ ప్రయోగ వాహకనౌక. ఈ ఉపగ్రహ వాహక నౌక ద్వారా ఆస్ట్రోశాట్ అనే ఉపగ్రహాన్ని 2015 సెప్టెంబరు 28, సోమవారం ఉదయం సరిగా 10:00 గంటలకు, ఆంధ్ర ప్రదేశ్ లోని నెల్లూరు జిల్లా శ్రీహరికోట లోని సతీష్ ధావన్ అంతరిక్ష ప్రయోగ కేంద్రంలోని మొదటి లాంచ్‌ప్యాడ్ నుండి విజయవంతంగా ప్రయోగించారు. అంతకుముందు అనుకున్నవిదంగా అస్ట్రోశాట్ ఉపగ్రహంతో పాటు విదేశాలకు చెందిన 6 ఉపగ్రహాలను కూడా కక్ష్యలో ప్రవేశపెట్టారు. పిఎస్‌ఎల్‌వి-సీ30 ఉపగ్రహ వాహకనౌక ప్రయోగానికి సంబంధించి శనివారం (27. 09-2015) ఉదయం 8 గంటలకు కౌంట్‌డౌన్ ప్రారంభమైంది. 25. 32 నిమిషాల్లో ప్రయోగాన్ని పూర్తిచేసే విధంగా లాంచ్‌ రిహార్సల్స్ నిర్వహించారు.
జీఎస్‌ఎల్‌వీ -డీ6
జీఎస్‌ఎల్‌వీ డీ6 అను ఉపగ్రహవాహక నౌక/రాకెట్నునెల్లూరు జిల్లాలోని శ్రీహరికోట లోని షార్ వేదికగా ఇస్రో సంస్థ 2015, అగస్టు27 (గురువారం) సాయంత్రం 4గంటల52నిమిషాలకు ప్రయోగించి, ఈ ఉపగ్రహవాహక నౌక ద్వారా జీశాట్-6 ఉపగ్రహన్ని దిగ్విజంయంగా నిర్ణిత కక్ష్యలోకి ప్రవేశపెట్టారు . ఈరాకెట్లో ఉపయోగించిన కయోజనిక్ ఇంజన్ స్వదేశీయంగా అభివృద్ధిచేసినది కావటం ఈ జీఎస్‌ఎల్‌వీ-డీ6 రాకెట్ యొక్క ప్రత్యేకత. దేశీయ సాంకేతిక పరిజ్ఞానంతో అభివృద్ధిపరచిన క్రయోనిక్ ఇంజను ఉపయోగించి, ప్రయోగించిన 3 జీఎస్‌ఎల్‌వీ వాహక నౌకల్లో మొదటిది విఫలమైనది.తరువాత ప్రయోగించిన రెండు జీఎస్‌ఎల్‌వీ రాకెట్లు విజయవంతమైనవి.ఈఈ ప్రయోగం సఫలం కావటంతో అత్యంత బరువైన ఉపగ్రహలను అంతరిక్షంలో ప్రవేశపెట్టు సామర్ద్యాన్ని ఇస్రో పొందగలిగినది.జీఎస్‌ఎల్‌వీ రాకెట్ల ప్రయోగంలో ఇస్రోకు ఇది ఆరో విజయం. షార్ నుండి చేసిన మొత్తంరాకెట్ల ప్రయోగంలో ఇది 48 వ విజయం.
జీఎస్‌ఎల్‌వీ-డీ6రాకెట్ ప్రయోగానికి బుధవారం (2015-08-26) మధ్యహ్నం 11:52 గంటలకు మొదలైన కౌంట్‌డౌన్‌ 29 గంటలపాటు నిర్విఘ్నంగా కొనసాగినది.2015-08-27తేది గురువారం సాయంత్రం 4:52గంటలకు ఎరుపు, నారింజ రంగు మంటలను ఎగజిమ్ముతూ జీఎస్‌ఎల్‌వీ-డీ6 రాకెట్ ఆకాశంలోకి దూసుకెల్లింది.రాకెట్ నిర్దేచించిన మార్గంలో దశలవారీగా విజయవంతంగా ప్రయాణించింది.రాకెట్ ప్రయోగ కేంద్రం నుండి వాహక నౌక బయలు దేరిన 17:04నిమిషాల్లో కచ్చితంగా జీశాట్-6 ఉపగ్రహాన్ని నిర్దేశిత కక్ష్యలోకి జీఎస్‌ఎల్‌వీ-డీ6 రాకెట్ విజయవంతంగా ప్రవేశపెట్టినది.